பிட்காயின் (Bitcoin)(எண்ணிம நாணயக் குறியீடு: BTC), என்பது சத்தோசி நகமோட்டோவால் உருவாக்கப்பட்ட ஒரு எண்ணிம நாணயம் ஆகும். இப்பயன்பாட்டுக்காக அவர் உருவாக்கிய திறந்த மூல மென்பொருளும் இதே பெயராலேயே அழைக்கப்படுகிறது. தொடரேடு முறையில் இது இயங்குகிறது.[1]
 ஆரம்ப கட்டம் 
சடோஷி நாகமோட்டோவின் கூற்றுப்படி, “ஒருவருக்கொருவர் நேரடியாக கொடுத்து வாங்கக் கூடிய மின்னணு பணம்” என்று இதை வர்ணிக்கிறார். இந்த பிட்காயினை ஒருவர் நேரடியாக மற்றவருக்கு பிட்காயின் முகவரி வாயிலாக அனுப்பமுடியும். பயன்படுத்துபவரைப் பொறுத்த அளவில் இதை “இணையப் பயன்பாட்டிற்கான பணம்” என்று கூறலாம். அதேநேரத்தில் மூன்றடுக்கு பதிவேட்டுப் பராமரிப்பு (Triple-entry book keeping system) கொண்ட ஒரு நாணயமும் ஆகும்.
 பரவலாக்கப்பட்ட முறைமை (Decentralized System) 
பெரும்பாலான நாணயமுறைகளைப் போலன்றி, பிட்காயின் நாணயத்தைக் கட்டுப்படுத்தும் நடுவண் அமைப்பு ஏதும் இல்லை. இரகசியக் குறியீட்டு முறையைப் பயன்படுத்துவது மூலம் இதில் அடிப்படை பாதுகாப்பு வசதிகள் செய்யப்பட்டுள்ளன. மோசடிகளைத் தவிர்க்க ஒரு பிட்காயினை அதன் உரிமையாளர் ஒரு முறை மட்டுமே செலவழிக்க முடியும். ஒரே பிட்காயினை மீண்டும் மீண்டும் பயன்படுத்த முடியாது. 
அடையாளம் காட்டாதவர் கூட பிட்காயினைப் பயன்படுத்த முடியும். பிட்காயின்களை தனிப்பட்ட கணிணிகளிலோ அல்லது மூன்றாம் தரப்பு வலைத்தளங்களிலோ அல்லது பிரத்யேகமாக தயாரிக்கப்பட்ட கருவிகளிளோ சேமிக்க முடியும். எப்படியாக இருந்தாலும் பிட்காயின் முகவரி உள்ள யாருக்கு வேண்டுமானாலும் இணையம் மூலம் பணத்தை அனுப்பலாம். எந்த அரசாங்கமும் பிட்காயினின் மதிப்பை மாற்ற முடியாது. அதிக பிட்காயின்களை உருவாக்கி யாரும் பணவீக்கத்தையும் உருவாக்க முடியாது. 
 தொடரேடு 

அனைத்து பிட்காயின் பரிமாற்றங்களும் “தொடரேடு” என்ற நிரந்தர பதிவேட்டில் பதியப்படும். இப்பதிவேட்டை பிட்காயின் "பராமரிப்பாளர்கள்" (miners) மற்றும் “கணுக்கள்” (Nodes) ஆகியோர் மட்டும் பதிவுகள் செய்யக்கூடிய வகையில் உருவாக்கப்பட்டது.
 பிட்காயின் பராமரிப்பு 
பிட்காயின் பராமரிப்பு (மைனிங்) என்பது சுரங்கம் தோண்டுதல் போன்றது. பல்வேறு கணித கோட்பாடுகளையும், சவால்களையும், நவீன கணினித் தொழில்நுட்ப உதவியால் சமாளித்து, புதிய நாணையத்தை உருவாக்குவது, ஏற்கனவே பரிமாரப்பட்ட நாணையங்களை சரிபார்ப்பது போன்றவைகளை குறிப்பிடும். இந்த கணக்கீடுகளை செய்ய பல இடங்களில் உள்ள கணினிகள்தான் “கணுக்கள்”. காலத்திற்கு ஏற்ப கணித விகிதங்கள் மாறுபடும். சவால்களை சமாளிப்பவர்களுக்கு சன்மானம் வழங்கப்படும். முறைகேடுகள் இதில் செய்ய இயலாது.
 பிட்காயின் மதிப்பு 
பிட்காயின் மதிப்பு அதனுடைய தட்டுப்பாட்டிற்கு ஏற்ப மதிப்பை கூட்டவும், குறைக்கவும் செய்கின்றது. பிட்காயினுடைய விலையை அதனை விற்பவரும், வாங்குபவருமே முடிவு செய்கின்றனர். ஆரம்ப காலங்களில் 0.01$ க்கு குறைவாக இருந்தது, அதிகபட்சமாக 2018-ம் ஆண்டு சனவரி மாதத்தில் 20,000 அமெரிக்க டாலர் அளவிற்கு உயர்ந்த இப்பிட்காயின், அக்டோபர் 2018, அன்று 6,000 டாலர் அளவில் உள்ளது.
 வெளி இணைப்புகள் 

மேற்கோள்கள்

பகுப்பு:திறந்த மூல மென்பொருள்
பகுப்பு:நாணய முறை
பகுப்பு:மின் வணிகம்
பகுப்பு:2009 மென்பொருள்
பகுப்பு:எண்ணிம நாணயம்
பிட்காயின் யாரால் உருவாக்கப்பட்டது?
சத்தோசி நகமோட்டோ